Document ID: 32007R1469

REGULAMENTUL (CE) NR. 1469/2007 AL COMISIEI
din 13 decembrie 2007
de modificare a anexei la Regulamentul nr. 79/65/CEE al Consiliului privind lista diviziunilor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 2a,
având în vedere cererea Portugaliei,
întrucât:
(1)
O listă a diviziunilor, în sensul articolului 2 litera (d) din Regulamentul nr. 79/65/CEE, figurează în anexa la acest regulament.
(2)
În conformitate cu respectiva anexă, Portugalia este împărțită în cinci diviziuni. În sensul Regulamentului nr. 79/65/CEE, Portugalia a solicitat reducerea numărului de diviziuni prin fuziunea diviziunilor „Entre Douro e Minho e Beira Litoral” și „Trás-os-montes e Beira Interior” într-o singură diviziune denumită „Norte e Centro”.
(3)
Prin urmare, Regulamentul nr. 79/65/CEE ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Anexa la Regulamentul nr. 79/65/CEE se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu anul contabil 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 decembrie 2007.

Labels: 12
18
19
6